
(Fortsat.) 

Efter  at  de  havde  rejst  fem  og  tredive  eller  fyrre  Mil  mod 
Nordost,  brod  Vinteren  ind  over  dem  i  al  sin  Vælde.  Det 
sneede  omtrent  ustandseligt  i  tre  Dage  og  Nætter,  og  Vejene 
blev  saa  tilføgne  med  Sne,  at  de  unge  Mænd  maatte  spænde 
to  Spand  Muldyr  for  hver  Vogn  for  at  naa  Toppen  af  Continent 
Divide.  Reddick  N.  Alireds  Spand  var  saa  udkort,  at  han  ikke 
var  i  Stand  til  at  fortsætte  længere,  men  maatte  standse  her. 
Sneen  var  saa  dyb  i  South  Pass,  at  selv  de  bedste  Muldyr 
næppe  kunde  trække  Vognen  paa  Nedturen. 

Om  Aftenen  den  20.  søgte  de  hen  paa  en  lun  Plads  paa 
Sweet  Water  Plateauet,  thi  baade  Mænd  og  Dyr  var  fuldstæn- 
dig udmattede.  Næppe  havde  de  imidlertid  indrettet  sig  for 
Natten,  for  Kaptajn  Willie  og  Joseph  B.  Elder  kom  ridende 
ind  i  Lejren  paa  to  udmattede  Muldyr  og  fortalte,  at  deres 
Kompagni  var  Øst  for  Rocky  Ridge  og  vilde  bukke  under  for 
Kulde  og  Sult,  hvis  de  ikke  blev  hjulpet  øjeblikkelig. 

De  unge  spændte  straks  deres  Muldyr  for  igen  og  fortsatte 


266 

fremad,  saa  længe  Dyrene  blot  kunde  slæbe  sig  af  Sted.  Ved 
Daggry  næste  Morgen  brod  de  op  paany,  og  denne  Gang  blev 
de  ved,  til  de  naaede  Willies  Lejr.  Det  Syn,  der  mødte  dem 
her,  var  nok  til  at  rore  det  haardeste  Hjerte.  De  ulykkelige, 
der  ikke  var  meget  under  fem  Hundrede  i  Antal,  var  blevet 
standset  paa  et  Sted,  hvor  der  hverken  var  Læ  eller  Brænde. 
De  havde  ikke  faaet  noget  at  spise  i  48  Timer  og  var  bog- 
staveligt talt  ved  at  do  af  Kulde  og  Sult. 

De  unge  Mænd  fra  Salt  Lake  betænkte  sig  ikke  længe;  de 
fik  fat  i  Økser  og  Muldyr  og  begav  sig  af  Sted  efter  Brænde, 
og  inden  længe  kom  Dyrene  slæbende  ind  i  Lejren  med  ad- 
skillige Favne.  Der  blev  tændt  Baal,  og  Madlavningen  tog 
fat  for  Alvor;  hver  eneste,  som  kunde,  tog  Del,  og  snart  sad 
alle  ved  et  rigeligt  Maaltid.  Nu  sporedes  naturligvis  straks 
bedre  Tilstande  i  Lejren,  Humoret  steg,  og  Kræfterne  og  Mo- 
det vendte  tilbage,  men  til  nogle  kom  dog  Hjælpen  for  sent; 
ni  dode  den  samme  Nat. 

Saaledes  skriver  Broder  John  Chislett,  som  var  med  i  hint 
af  Ulykker  forfulgte  Kompagni,  om  disse  Dage: 

»Vi  rejste  videre  i  Elendighed  og  Sorg  Dag  efter  Dag.  Under- 
tiden naaede  vi  et  antageligt  Stykke  frem,  og  til  andre  Tider  var 
vi  kun  i  Stand  til  at  gaa  nogle  faa  Mil.  Vi  blev  tilsidst  overfaldet 
af  en  frygtelig  Snestorm,  der  piskede  os  om  Ørene,  men  vi  turde 
ikke  standse,  da  vi  havde  sejsten  Mil  til  Træ  og  Vand. 

»Da  vi  hvilede  om  Middagen,  kørte  en  let  Vogn  ind  i  Lejren  fra 
Vest,  og  paa  den  sad  Joseph  A  Young  og  Cyrus  H.  Wheelock.  Der 
er  aldrig  kommet  et  Sendebud  fra  Herlighedens  Rige,  der  har 
været  mere  velkommen  end  disse  unge  Mænd  var  for  os.  Efter  at 
have  opmuntret  os  alt  det,  de  kunde,  kørte  de  videre  for  at  bringe 
de  glade  Tidender  til  Martins  Kompagni,  som  vi  frygtede  var  endnu 
værre  faren  end  vi.  Da  de  forlod  os,  fulgte  mangt  et  hjerteligt 
»Gud  velsigne  Jer«  dem  paa  Vej. 

»Lige  da  Solen  var  ved  at  synke  bag  de  fjerne  Bjerge  i  Vest, 
saa  vi  flere  dækkede  Vogne  komme  hen  imod  os.  Nyheden  spredte 
sig  gennem  Lejren  som  en  Vind,  og  alle,  som  kunde,  kom  ud; 
Glædesraab  fyldte  Luften,  stærke  Mænd  græd,  Børnene  dansede  af 
Glæde,  og  da  Brødrene  naaede  Lejren,  stormede  Søstrene  mod  dem 
og  dækkede  dem  med  Taarer  og  Kys.  Vore  Hjælpere  var  saa  over- 
anstrengte, at  de  næppe  kunde  tale,  men  de  søgte  øjensynlig  at  ud- 

trykke,  hvor  bevæget  de  var.  Snart  faldt  der  dog  lidt  Ro  over  alle, 
men  en  saadan  Rysten  Hænder  og  Opmuntren,  en  saadan  Nedkal- 
delse af  Guds  Velsignelse  har  hverken  jeg  eller  andre  set  Mage  til. 
Rlandt  de  Rrodre,  som  kom  os  til  Undsætning,  var  Ældsterne  Wil- 
liam H.  Kimball  og  George  D.  Grant;  de  havde  kun  været  i  Dalen 
to  Dage  og  var  da  vendt  tilbage  for  at  hjælpe  os.  Maa  Gud  for  altid 
velsigne  dem  for  deres  ædle,  uselviske  Opofrelse  og  deres  mandige 
Handlemaade.  Hvor  højsindet,  hvor  trofast,  hvor  tappert  har  de 
ikke  hjulpet  os  at  naa  til  vor  Guds  Zion.« 

Næste  Morgen  fortsatte  Kaptajn  George  D.  Grant,  som  man 
var  blevet  enig  om  paa  et  Møde  Aftenen  før,  sin  Rejse  fremad 
med  sytten  Mand  og  ni  Vogne.  Han  skulde  nu  undsætte  Mar- 
tins, Hodgetts  og  Hunts  Kompagnier,  og  han  tog  det  meste  af 
Provianten  med.  William  H.  Kimball  vendte  med  Resten  af 
Vognene  tilbage  til  Salt  Lake  i  Spidsen  for  Willies  Kompagni. 
Det  blev  sent  paa  Dagen,  før  Ældste  Kimball  fik  Trækvogns- 
folkene  i  Gang,  da  de  endnu  led  under  Følgerne  af  de  sidste 
Dages  Lidelser.  Omkring  fyrretyve  af  dem  var  allerede  af- 
gaaet  ved  Døden,  og  andre  var  døende. 

Da  de  gik  over  Rocky  Ridge,  forfrøs  mange  af  dem  deres 
Hænder,  Fødder  og  Ansigt,  da  Kulden  var  overordentlig 
bidende  og  gennemtrængende. 

Næste  Morgen  fortsatte  de  igen  og  forcerede  Farten  saa 
meget  som  muligt,  da  de  ønskede  at  drage  Fordel  af  den  Vej, 
som  Undsætningskompagniet  havde  banet,  før  Sneen  fyldte 
den  paany;  men  de  blev  bittert  skuffet.  Der  rasede  et  frygte- 
ligt Snefog  hele  Dagen.  Deres  Proviant  var  næsten  sluppet  op 
igen,  og  de  maatte  endnu  rejse  i  det  mindste  tyve  Mil,  før  de 
kunde  blive  forsynet  paany.  Dette  var  den  mest  skæbne- 
svangre Dag  paa  hele  Rejsen,  og  femten  af  deres  Tal  døde 
den  Dag. 

Den  24.  naaede  de  South  Pass  efter  en  haard  Dags  Opstig- 
ning, og  her  ventede  Mel  og  Brænde  i  Massevis  paa  dem  i 
Allreds  Lejr.  Næste  Dag  mødte  de  fem  Vogne  fra  Dalen,  men 
det  blev  anset  for  klogest,  at  disse  Vogne  fortsatte  og  hjalp 
Martins  Kompagni,  som  var  i  det  mindste  hundrede  Mil  læn- 

gere  tilbage.  Disse  Vogne  havde  efterladt  et  vel  banet  Spor, 
hvilket  blev  til  stor  Lettelse  for  Trækvognsfolkene  og  satte 
dem  i  Stand  til  at  naa  Green  River  sidst  paa  Maaneden. 
Næste  Dag  modte  de  syv  Vogne  fra  Fort  Supply  og  tre  fra 
Salt  Lake.  Fra  da  af  mødte  de  Vogne  hver  Dag,  men  de  fleste 
af  dem  fortsatte  videre  frem  for  at  hjælpe  de  andre  Kompag- 
nier. 

Da  de  naaede  Fort  Bridger  den  2.  November,  ventede  der 
dem  en  stor  Overraskelse  og  Glæde,  idet  de  der  fandt  halv- 
tredsindstyve Vogne,  der  var  blevet  sendt  dertil  af  Nybyg- 
gerne Nord  og  Syd  for  Salt  Lake  til  at  køre  dem  i  det  sidste 
Stykke  Vej.  Indtil  nu  var  omtrent  en  Sjettedel  af  det  Antal, 
de  udgjorde,  da  de  forlod  Jowa  City,  døde. 

Ved  Middagstid  den  9.  November  kørte  William  H.  Kimball 
sine  halvtredsindstyve  Vognlæs  menneskelig  Elendighed  op 
foran  den  gamle  Tiendebygning  i  Salt  Lake  City.  Kompag- 
niet blev  hilst  af  Hundreder  af  Salt  Lake  Borgere,  som  be- 
kymret havde  ventet  deres  Komme,  og  mindre  end  en  Time 
efter,  at  den  saa  haardt  hjemsøgte  Flok  var  ankommet,  var 
hver  Mand,  hver  Kvinde  og  hvert  Barn  i  kærlige  Hænder,  som 
plejede  dem  og  drog  Omsorg  for  dem  paa  en  Maade,  som 
bragte  Taarerne  til  at  rinde  fra  deres  blodskudte  Øjne. 

III. 

(Nu  var  Willies  Kompagni  lykkelig  kommet  til  sit  Bestem- 
melsessted. Vi  ved,  at  Undsættelseskompagniet  under  George 
D.  Grant  havde  fortsat  sin  Rejse  for  at  hjælpe  dem,  der  var 
endnu  længere  tilbage;  vi  vil  nu  følge  dem  paa  deres  bryd- 
somme Færd:) 

Om  Morgenen  den  22.  Oktober  bød  femten  Medlemmer  af 
Undsættelseskompagniet  under  Ledelse  af  George  D.  Grant 
Farvel  til  Trækvognsfolkene  ved  Rocky  Ridge  og  fortsatte 
Rejsen  mod  Øst.  Efter  fire  Dages  anstrengende  Kørsel  kom 
de  til  Devils  Gate  udmattede,  stive  og  skuffede.  Her  fandt  de 
Joseph  A.  Young  og  Cyrus  Wheelock,  de  Ekspresmænd,  de 

havde  sendt  forud  ved  Green  River.  Brødrene  Young  og 
Wheelock,  der  ikke  havde  hort  det  mindste  til  de  forsinkede 
Kompagnier,  havde  ment  det  bedst  at  vente,  indtil  deres 
Kammerater  kom,  da  de  næsten  havde  fortæret  al  Proviant, 
og  deres  Dyr  var  helt  overkorte. 

Sondag  den  26.  var  i  Ordets  fulde  Forstand  en  Hviledag  for 
alle,  baade  Mennesker  og  Dyr,  hvilket  i  Sandhed  ogsaa  til- 
trængtes. Efter  at  have  rejst  mere  end  tre  Hundrede  Mile  paa 
lidt  mindre  end  nitten  Dage  over  næsten  ufarbare  Veje,  var 
Mændene  nu  saa  komplet  udkorte,  at  Kaptajn  Grant  var  nødt 
til  at  gore  Holdt.  Dagen  blev  tilbragt  med  Faste  og  Bon,  og 
Kompagniet  gjorde  sig  rede  til  at  modtage  Herrens  Befaling 
angaaende  deres  fremtidige  Bevægelse. 

Kaptajn  Grant  sendte  tidlig  næste  Morgen  Joseph  A.  Young 
og  Abel  Gar  af  Sted  for  at  finde  Martins,  Hodgetts  og  Hunts 
Kompagnier,  medens  Resten  af  Mændene  gik  i  Gang  med  at 
reparere  Vogne,  bøde  Seletøjer,  doktorere  paa  Muldyrene, 
pleje  deres  Frostblærer  og  i  det  hele  taget  gøre  sig  rede  til  den 
Bjergbestigning,  som  ventede  dem. 

De  folte  ingen  Ængstelse  for  Willies  Kompagni;  det  var  i 
gode  Hænder  nu,  vidste  de,  og  det  havde  jo  South  Pass  Lev- 
nedsmidlerne at  tære  paa,  indtil  det  kunde  faa  yderligere 
Hjælp,  men  de  var  meget  bekymrede  for  de  andre  Kompag- 
nier, om  hvilke  man  ikke  havde  hørt  noget,  siden  Richards 
og  hans  Selskab  kom  forbi  dem  paa  Sletterne  seks  Uger  før. 

Hvilket  mægtigt  Ansvar  hvilede  ikke  paa  disse  unge  Mænds 
Skuldre,  og  hvor  virkede  ikke  alt  til  at  nedslaa  deres  Mod! 
Her  var  de  nu  tre  Hundrede  og  tretten  Mile  fra  deres  Hjem, 
muret  ind  til  alle  Sider  af  fygende  Sne  med  Instrukser  fra 
Brigham  Young  om  ikke  at  vende  tilbage,  før  der  var  gjort 
Rede  for  hver  eneste  Emigrant  paa  Sletterne.  De  havde  alle- 
rede gennemgaaet  mere,  end  et  Gennemsnitsmenneske  vilde 
kunde  taale,  men  det  var  for  intet  at  regne  mod  det,  som 
endnu  ventede  dem.  Meget  havde  de  prøvet  og  døjet  som  Ny- 

byggere  i  Utah,  men  deres  Byrder  ved  denne  Lejlighed  syn- 
tes næsten  større,  end  de  kunde  bære  dem. 

Efter  nogle  Dages  Forløb  viste  Ekspresmændene  sig  igen, 
trætte,  udmattede  og  forkomne.  Efter  at  have  optøet  deres 
stivnede  Lemmer  og  nydt  et  godt  Maaltid,  afgav  de  følgende 
Rapport: 

»Den  første  Nat  løb  vore  Dyr  ind  mellem  Hojene  med  en 
Boffelhjord,  og  det  blev  næsten  Middag  næste  Dag,  før  vi 
fangede  dem.  Efter  flere  Timers  haardt  Ridt  saa  vi  Spor  af  en 
Mand  i  Sneen  et  Stykke  forude.  Vi  skyndede  paa  vore  Heste 
og  kom  snart  til  Martins  Lejr,  der  laa  omtrent  to  Mil  fra  det 
Sted,  hvor  Vejen  forlader  North  Plate.  Nogle  faa  Hundrede 
Yards  længere  borte  laa  Hodgetts  Vogntog.  Ingen  af  Kompag- 
nierne havde  rørt  sig  siden  den  20.  Oktober  grundet  paa  Syg- 
dom, Dødsfald  og  den  dybe  Sne. 

Vi  fandt  Martins  Kompagni  i  en  ynkelig  Tilstand:  65  var 
døde,  siden  de  gik  over  North  Plate  ni  Dage  før,  deres  Pro- 
viant var  omtrent  opspist  og  deres  Klæder  omtrent  slidt  til 
Pjalter,  det  meste  af  deres  Sengetøj  havde  de  ladet  blive  paa 
Vejen,  da  de  i  deres  svækkede  Tilstand  var  ude  af  Stand  til 
at  slæbe  det  med.  Vi  raadede  dem  til  at  drage  fremad  hver 
Dag,  lige  saa  langt  som  de  kunde  naa,  da  det  var  den  eneste 
synlige  Udvej,  de  havde  til  at  undslippe  Døden. 

Næste  Morgen  red  vi  over  til  Hunts  Lejr  tolv  Mil  længere 
fremme  og  fandt  den  næsten  blottet  for  Proviant  og  dens  Kvæg 
doende  af  Mangel  paa  Foder.  De  fleste  af  Folkene  var  saa 
mismodige,  at  de  ikke  vidste  hverken  ud  eller  ind.  Vi  forkla- 
rede dem,  hvor  umuligt  det  var  for  os  at  give  dem  væsenlig 
Hjælp,  da  vi  kun  havde  ni  Vognladninger  Proviant  tilbage, 
og  det  blev  jo  kun  til  meget  lidt,  naar  det  skulde  fordeles  paa 
saa  mange.  Vi  tilskyndede  dem  af  al  Magt  til  at  drage  fremad 
mod  Dalen,  koste  hvad  det  koste  vilde.  Vi  lod  dem  forstaa, 
at  Autoriteterne  i  Salt  Lake  City  ikke  havde  nogen  Ide  om, 
at  de  var  saa  langt  borte  og  derfor  ikke  havde  truffet  Foran- 
staltninger til  at  møde  saadanne  Vanskeligheder.  Det  trak  op 

til  en  ny  Storm,  og  netop  som  vi  tog  af  Sted,  begyndte  det  at 
sne  hæftigt. 

Da  vi  igen  mødte  Martins  Kompagni,  var  de  paa  Vandring 
paany:  Gamle  Mænd  asede  med  tunge  Trækvogne,  Kvinder 
trak  deres  syge  Ægtefæller,  Børn  kæmpede  sig  gennem  den 
dybe  Sne,  og  saaledes  drog  de  af  Sted.  De  slog  den  Aften  Lejr 
paa  et  Sted,  hvor  der  hverken  var  Brænde  eller  Læ,  og  Vejret 
var  bitterlig  koldt.  Flere  døde  den  Nat,  og  andre  var  doende. 
Da  vi  forlod  dem  i  Morges,  var  de  ved  Greasewood  Springs 
omtrent  tredive  Mil  borte  og  var  i  Begreb  med  at  bryde  op 
paany.« 

Saa  snart  Kaptajn  Grant  havde  hørt  dette,  beordrede  han 
sine  Mænd  til  at  spænde  for  straks  og  ile  Emigranterne  til 
Hjælp,  og  næste  Dag  havde  de  unge  Mænd  travlt  med  at 
hjælpe  de  haardt  slidende  Emigranter  gennem  den  dybe  Sne. 
Næste  Dags  Middag  var  Martins  Kompagni  i  god  Behold  ved 
Devils  Gate  (Djævleporten),  og  to  Dage  senere  arriverede 
Hodgetts  Kompagni. 

Følgende  Notitser  fra  Kaptajn  Hunts  Dagbog  vil  forklare, 
hvorfor  Vogntoget  ikke  havde  rørt  sig  fra  den  19.  til  den  28. 
Oktober.  De  fortæller  ogsaa  kortelig  om  Rejsen  fra  North 
Platte  til  Devils  Gate: 

»Oktober  20.  —  Sneen,  der  er  omtrent  otte  Tommer  dyb,  har 
fuldstændig  forhindret  os  i  at  rejse. 

Onsdag  22.  —  Vi  gik  over  North  Platte  ved  at  spænde  to  Spand 
Dyr  for  Vognene  og  fældede  nogle  Træer  som  Foder  til  Kvæget. 

Torsdag  23.  —  Meget  koldt  Vejr,  adskillige  Stykker  Kvæg  dod. 

Fredag  24.  —  Har  fældet  flere  Træer  til  Fode  for  Kvæget.  En 
Okse  er  død,  og  andre  er  ikke  i  Stand  til  at  rejse  sig. 

Lørdag  25.  —  Snefog,  Jorden  bar  paa  sine  Steder,  saa  at  Kvæget 
kan  faa  i  alt  Fald  nogen  Føde. 

Søndag  26.  —  Let  Tø,  Kvæget  ser  bedre  ud. 

Mandag  27.  —  Sneen  smelter  stadig. 

Tirsdag  28.  —  Meget  koldt  Vejr. 

Onsdag  29.  —  Joseph  A.  Young  og  to  andre  Brødre  ankom  fra 
Vest.  Genoptog  vor  Rejse  Kl.  2  om  Eftermiddagen  og  rejste  tre  Mil. 
Maatte  lade  een  Vogn  tilbage. 

Torsdag  30.  —  Rejste  syv  Mil. 

Fredag  31.  —  Laa  hele  Dagen  over  i  Lejr. 

November  1.  —  Rejste  tolv  Mil  og  blev  ramt  af  en  anden  Storm. 
Modte  Cyrus  H.  Wheelock  og  William  Broomhead,  der  var  sendt 
ud  for  at  undersøge,  hvorledes  vi  befandt  os. 

Søndag  2.  —  Kom  fjorten  Mil  frem  og  fældede  nogle  Piletræer 
til  Kvæget  at  æde. 

Onsdag  3.  —  Rejste  elleve  Mil  og  lod  femten  Stykker  Kvæg  til- 
bage. 

Torsdag  4.  —  Rejste  elleve  Mil.  Fandt  noget  Græs  langs  Bred- 
den af  en  Bæk,  og  Brodrene  skrabede  Sneen  bort,  saa  Kvæget 
kunde  æde  det. 

Onsdag  5.  —  Rejste  ti  Mil  og  naaede  Devils  Gate  omkring  Klok- 
ken 8  om  Eftermiddagen.  Der  blev  sammenkaldt  et  Møde,  og  føl- 
gende Brodre  talte:  George  D.  Grant,  Cyrus  H.  Wheelock  og  Robert 
T.  Burton.  Kaptajn  Grant  underrettede  Emigranterne  om,  at  al 
Bagage  maatte  lades  tilbage  ved  Devils  Gate  undtagen  det,  som 
ganske  nødvendigvis  maatte  tages  med,  og  ligeledes  maatte  Halv- 
delen af  Vognene  blive  tilbage.  Alle  var  enige  om  at  støtte  Kaptajn 
Grant  i  at  gennemføre  denne  vigtige  Beslutning  og  være  taknem- 
melige for  at  naa  Dalen  med  Livet.« 

(Fortsættes). 

X%$ 

SMAA  PRÆDIKENER. 

Det  ædle  Menneske  stiller  Fordringer  til  sig  selv,  det  simple 
Menneske  stiller  Fordringer  til  andre.  Kungfutse. 

Mange  vilde  naa  til  Visdom,  hvis  de  ikke  troede,  de  allerede 
var  der. 


Alt,  hvad  vi  har  i  denne  Verden,  er  det,  vi  giver  bort. 

Brug  og  udnyt  din  Dag  i  Dag,  og  din  Dag  i  Morgen  vil 
sorge  for  sig  selv. 

Spot  er  en  ond  Urt,  som  vokser  paa  Kærlighedens  Grav. 

Grundtvig. 

EFTERAARSKONFERENCERNE  I  NORGE 

vil  blive  som  følgende: 

Bergen  2.,  3.  og  4.  Oktober; 
Trondhjem  9.,  10.  og  11.  Oktober; 
Kristiania  16.,  17.  og  18.  Oktober. 
Præsidenterne  for  de  forskellige  Konferencer  vil  selv  be- 
stemme, hvor  mange  Møder  der  skal  afholdes  hvert  Sted,  og 
bestemme,  paa  hvilket  Klokkeslet  de  forskellige  Møder  skal 
afholdes.  Vi  opfordrer  herved  vore  Søskende  til  at  virke  af  al 
deres  Magt  for  at  gøre  disse  vore  Konferencesammenkomster 
saa  festlige  som  muligt,  saa  at  vi  alle  maa  blive  velsignede 
og  styrkede  gennem  dem. 

Aug.  S.  Schou, 
Præsident  for  den  norske  Mission. 


EFTERAARSKONFERENCERNE  I 
DANMARK 

vil  blive  som  følgende: 

Aalborg  25.,  26.  og  27.  September; 
Aarhus  2.,  3.  og  4.  Oktober; 
Kobenhavn  15.,  16.,  17.  og  18.  Oktober. 


TIL  KAMP! 

(Apostel  Stephen  L.  Richards). 

Der  kæmpes  i  Dag  en  storre  Kamp  end  den,  der  blev  kæm- 
pet paa  de  blodige  Slagmarker  i  Frankrig,  og  der  deltager 
flere  Mennesker  i  denne  Kamp  end  de  udstrakte  Horder,  som 
stod  overfor  hinanden  i  Europa.  Det  er  den  gamle  Krig  mel- 
lem Satan  og  Guds  Aand.  Denne  Kamp  kæmpes  i  ethvert 
menneskeligt  Væsens  Hjerte.  Satan  har  med  alle  sine  Kunst- 
greb gjort  enorm  Fremgang.  Han  er  kommet  i  farlig  Nærhed 
af  Fæstningen  —  af  Herrens  Huses  store  Borg.  Hans  Allierede 

er  de  smaa  Ting,  der  sniger  sig  ind  i  unge  Mænds  og  Kvinders 
Liv  og  frister  dem  og  leder  dem  bort  fra  Pligtens  Sti  —  saa- 
som  Tobak,  sent  i  Seng,  Overtrædelse  af  Sabbaten,  Ligegyl- 
dighed med  at  holde  Visdomsordet,  Modens  Fordringer  og 
Dusinvis  af  andre  stærke  Allierede,  som  han  kan  kalde  til 
sin  Undsætning  for  at  hjælpe  til  med  at  vinde  den  store  Kamp 
om  Menneskelig  og  Menneskesjæle. 

I,  mine  Brødre  og  Sostre,  er  indskrevne  paa  Guds  Side.  Mine 
Medarbejdere,  jeg  kalder  paa  Eder  i  det  unge  Israels  Navn: 
flok  Eder  til  Fanerne  og  kæmp,  saa  at  I  maa  vinde  Kampen 
for  Gud  og  hans  Born. 


HINSIDES  ARSARETH. 

(Fortsat.) 

I  mange  Timer  klatrede  jeg  opad.  Højene  var  paa  sine  Ste- 
der ikke  saa  stejle,  og  jeg  valgte  den  letteste  Vej.  Et  langt 
Stykke  op  kunde  jeg  se,  hvorledes  Isen  havde  skuret  Klippen 
og  afslebet  alle  skarpe  Hjørner. 

De  nøgne  Høje  strakte  sig  saa  langt  mod  Nord,  som  jeg 
kunde  se.  Hele  den  Dag  gik  det  temmelig  hurtigt  fremad,  og 
jeg  hvilede  mig  nogle  Timer  ved  et  Vandhul  mellem  Klip- 
perne. Derpaa  gik  det  igen  fremad  over  den  næste  Høj  og  saa 
over  den  næste.  Som  jeg  kom  længere  ind  i  Landet,  saa  jeg 
begyndende  Jordbund  og  Plantevækst,  og  det  gav  mig  Mod. 
Ved  mit  næste  Hvilested  spredte  jeg  mit  Tæppe  over  noget 
blødt,  moslignende  Græs  og  fik  en  god  Søvn.  Næste  Dag  gik 
det  igen  videre.  Luften  var  helt  varm  nu,  ja  saa  varm,  at  jeg 
maatte  trække  min  Frakke  af  og  binde  den  i  mit  Bundt. 
Skønt  jeg  syntes,  at  jeg  kom  højere  og  højere  op,  var  Virk- 
ningerne paa  mig  lige  det  modsatte.  Luften  syntes  meget  tun- 
gere, og  varmere  blev  det  ganske  sikkert.  Nu  var  der  fuldt  op 
af  Græs  og  Mos,  og  efterhaanden  begyndte  der  at  vise  sig 
smaa  Buske.  Der  var  Fugle  i  Luften,  men  jeg  saa  ingen  Dyr 
paa  Jorden. 

Om  Aftenen  den  fjerde  Dag  var  jeg  helt  udmattet.  Jeg 
havde  ikke  fundet  Vand  hele  Dagen,  og  jeg  havde  gjort  op 
med  mig  selv,  at  jeg  maatte  gaa  tørstig  til  Hvile  den  Aften. 
Hojene  syntes  nu  at  skraane  nedad  mod  Nord;  jeg  kunde  i 
hvert  Tilfælde  ikke  se  Toppen  af  nye  bag  den  Bakkekam,  der 
laa  foran  mig.  Jeg  asede  mig  op  paa  Toppen  —  og  se!  Hojene 
var  fuldstændig  borte,  og  foran  mig  laa  en  stor,  aaben  Slette. 
Det  forekom  mig,  at  jeg  saa  ned  i  et  stort  Bassin,  og  jeg  fast- 
slog, at  min  Vandring  fremtidig  vilde  blive  »ned  ad  Bakke« 
i  lang  Tid.  Jeg  havde  lært  i  Skolen,  at  Jorden  var  fladtrykt 
ved  Polerne,  men  her  syntes  det,  at  Fladtrykningen  havde 
antaget  en  konkav  Karakter;  hvis  saa  var,  maatte  Jordens 
Overflade  her  være  nærmere  ved  Jordens  glødende  Indre,  og 
dette  kunde  være  Aarsag  til  det  varme  Klima,  som  jeg  undrede 
mig  saa  meget  over.  Jeg  kunde  ogsaa  indse,  at  Solens  Straa- 
ler  maatte  falde  meget  mere  lodrette  paa  dette  Bassins  skraa 
Sider,  end  de  vilde  gøre  paa  fladt  Land. 

Lidt  nede  paa  Skraaningen  fandt  jeg  en  Kilde,  og  jeg  sluk- 
kede min  Tørst  og  gik  videre.  Jeg  fulgte  den  lille  Strøm,  men 
pludselig  sank  den  i  Jorden  og  var  borte.  Dette  fandt  jeg  at 
være  Tilfældet  med  alle  de  Strømme,  jeg  saa.  Jorden  syntes 
at  være  yderst  porøs,  og  skønt  der  var  Vand  nok,  fik  det  ikke 
Lejlighed  til  at  samle  sig  til  større  Vandløb. 

Jeg  gjorde  Holdt  igen.  Endnu  en  Gang  vilde  jeg  hvile  og 
samle  Kræfter,  thi  nu  var  det  nødvendigt  for  mig  at  opnaa 
Forandring  paa  en  eller  anden  Maade,  hvis  jeg  ikke  skulde 
omkomme.  Da  jeg  svøbte  mig  i  mit  Tæppe  og  lagde  mig  til 
Hvile  paa  Græsset,  bevægede  Solen  sig  ad  sin  Bane  mod 
Nord,  men  dens  Straaler  trængte  ikke  ned  til  Landet  i  Dybet 
nedenunder,  og  jeg  tænkte  paa,  hvad  Morket  dér  vel  skjulte. 
Vilde  jeg  være  i  Stand  til  at  leve  af  de  Planter,  som  groede 
der,  og  vilde  jeg  finde  Dyr,  som  jeg  kunde  dræbe  og  spise  — 
jeg  den  nye  Robinson  Crusoe,  der  sandsynligvis  gik  et  endnu 
haardere  Liv  i  Møde  end  den  oprindelige. 

I  disse  Tanker  faldt  jeg  i  Søvn,  men  jeg  sov  ikke  godt. 

Flere  Gange  blev  jeg  forstyrret,  og  tilsidst  vaagnede  jeg  helt. 
Jeg  syntes,  jeg  horte  Lyde,  som  lignede  Faars  Brægen  og  en 
menneskelig  Stemme,  og  jeg  kom  paa  Benene  i  en  Fart.  Der 
hvilede  en  Taage  over  Landet,  saa  jeg  kun  kunde  se  mine 
nærmeste  Omgivelser.  Jeg  samlede  i  en  Fart  mine  Sager  og 
skyndte  mig  nedad.  Paa  en  Gang  stod  jeg  ved  en  stejl  og  hoj 
Skrænt  og  kunde  ikke  komme  længere,  men  maatte  folge 
Randen  et  langt  Stykke,  før  jeg  fandt  et  Sted,  hvor  jeg  om 
end  med  stor  Vanskelighed  og  Forsigtighed  kunde  klatre  ned 
paa  det  mere  flade  Land  nedenfor. 

Jeg  befandt  mig  da  i  et  yndigt  Land  med  kuplede  Hoje, 
men  alligevel  skraanende  mod  Nord.  Græs  fandtes  i  Overflod, 
og  Buskene  var  meget  storre  end  dem,  jeg  hidtil  havde  set, 
Fuglene  sang  i  Krattet,  og  rundt  om  saa  jeg  nogle  smaa  Dyr, 
der  lignede  Kaniner,  smutte  omkring  mellem  Planterne.  Luf- 
ten var  mild,  og  Solen,  som  stod  i  Syd,  varmede  lifligt.  —  Da 
horte  jeg  igen  Brægen  af  Faar,  og  denne  Gang  var  der  ikke 
Tale  om  nogen  Fejltagelse.  Jeg  skyndte  mig,  saa  hurtigt  jeg 
kunde,  i  Retning  af  Lyden,  og  fra  Toppen  af  en  Bakke  saa 
jeg  endelig  Faarene.  De  græssede  roligt  paa  en  gron  Bakke- 
skraaning,  og  jeg  satte  mig  ned  og  formelig  nod  Synet  af  dem, 
thi  for  mig  betod  de  andet  og  mere  end  blot  en  Flok  Faar  — 
de  betod  Frelse  fra  Doden,  de  betod,  at  det  Land,  jeg  var 
kommet  til,  var  beboet;  thi  de  var  ikke  vilde. 

Jeg  gik  ned  ad  Hojen  og  hen  til  Faarehjorden,  og  Faarene 
viste  ikke  Tegn  til  Frygt.  Da  hørte  jeg  paa  en  Gang  et  Raab 
i  Retning  af  Klippevæggen.  Jeg  lyttede,  men  horte  ingen  Ord. 
Det  undrer  mig  nu,  at  jeg  ikke  tænkte  paa  Fare,  ikke  tænkte 
paa,  at  hvis  det  var  et  menneskeligt  Væsen,  der  havde  raabt, 
kunde  det  være  en  Vild.  Jeg  var  ikke  bevæbnet,  men  alligevel 
var  Frygt  mig  fuldstændig  fremmed,  og  jeg  gik  dristigt  i  Ret- 
ning af  Lyden,  der  lød  som  Nødraab.  Jeg  fremskyndede  mine 
Skridt.  (Fortsættes). 

VÆR  GLADE! 

Wm.  A.  Morton. 

Da  Herren  satte  vore  forste  Forældre  i  Eden,  sagde  han  til 
dem:  »Glæd  Eder  og  vær  lykkelige.«  Dette  er  det  Budskab, 
som  jeg  af  den  øverste  Ledelse  er  blevet  opfordret  til  at  ind- 
prente den  store  Hær  af  Søndagsskolearbejdere,  der  er  for- 
samlede her  i  Aften:  »Vær  lykkelige«.  »Samler  Solskin«.  »Gør 
Verden  lysere«.  Der  fortælles,  at  de  gamle  havde  en  Bøn,  i 
hvilken  de  sagde:  »O,  Gud!  hjælp  os  at  være  dydige,  for  at 
være  dydig  er  at  være  god,  og  at  være  god  er  at  være  lykke- 
lig.« Naar  de  kom  saa  langt,  standsede  de,  fordi  de  nemlig 
ikke  kunde  komme  længere.  Vi  finder  Ord,  som  ligner  de 
nævnte  i  Mormons  Bog.  Nephi  sagde:  »Adam  faldt,  for  at  vi 
kunde  blive  til,  og  Menneskene  er  til  for  at  nyde  Glæde.«  Og 
Salmisten  David  siger,  at  i  Guds  Nærhed  »bor  Glæden  i  sin 
Fylde«.  Jeg  kan  ikke  tænke  mig  noget  større  end  dette  »Glæ- 
den i  sin  Fylde«.  Da  jeg  første  Gang  hørte  om  Mormonismen, 
om  det  store  og  underfulde  Værk,  som  Herren  havde  begyndt 
paa  Jorden  ved  Profeten  Joseph  Smith,  følte  jeg,  at  jeg  vilde 
give  Verdeners  Rigdom,  hvis  jeg  ejede  den,  for  at  vide,  at  det 
fortalte  var  sandt.  Jeg  gik  til  Gud  i  Bon;  jeg  bad  ham  i  hans 
enbaarne  Søns  Navn  om  at  give  mig  et  Vidnesbyrd  om  Mor- 
monismens Sandhed.  Og  han  gjorde  det.  Han  gav  mig  et  Vid- 
nesbyrd, som  har  brændt  i  min  Sjæl  fra  den  Nat  indtil  nu, 
og  med  dette  Vidnesbyrd  kom  der  i  mit  Hjerte  en  ubeskrive- 
lig Glæde,  som  jeg  aldrig  havde  kendt  før,  en  Glæde,  som  de, 
der  forkaster  Sandheden,  aldrig  vil  lære  at  kende.  Eders  Værk, 
Lærere,  er  at  bibringe  Zions  Børn  Kundskab  om  Sandheden, 
at  der  med  denne  Kundskab  maa  komme  en  Glæde  i  deres 
Hjerter  som  den,  jeg  har  talt  om.  Hvorledes  skal  I  udføre  dette 
Arbejde?  Som  Herren  har  sagt:  »med  et  glad  Hjerte  og  et  ven- 
ligt Ansigt«.  Søndagsskolelærere,  hvis  I  vil  vinde  Eders  Ele- 
vers Hjerte,  da  vær  altid  venlige,  vær  altid  glade! 

KRISTI  FORSONING. 

»Af  saa  stor  Betydning  var  denne  Lære  blevet  blandt  Israe- 
literne,  at  der  var  blevet  udvalgt  en  særlig  Dag,  som  blev  kaldt 
Forsoningsdagen.  Den  blev  af  Folket  iagttaget  som  en  høj- 
tidelig Sabbath.  Paa  denne  Dag  alene  var  det  Ypperstepræ- 
sten tilladt  at  gaa  ind  i  det  Allerhelligste  og  kun  efter  en  om- 
hyggelig Renselse  af  sit  Legeme  og  efter  at  have  klædt  sig  i 
hvide  Klæder.  Det  var  hans  Bestilling  paa  den  Dag  at  frem- 
føre en  ung  Okse  som  Syndoffer  og  en  Vædder  som  Brænd- 
offer. Med  højtidelige  Ceremonier  blev  disse  ofrede  til  Gud. 
Blodet  af  disse  Dyr  blev  stænket  omkring  det  Allerhelligste. 

Ypperstepræsten  selv  med  sit  rengjorte  Legeme  og  i  sit 
hvide  Klædebon  var  det  bedste  udvortes  Forbillede,  som  en 
levende  Mand  med  sin  egen  Person  kunde  frembyde  af  den 
Rene  og  Hellige,  som  en  Gang  skulde  rense  sit  Folk  og  af- 
tvætte deres  Synd.«  (Smiths  Bibelordbog  Side  82). 

Dette  er  i  fuldstændig  Overensstemmelse  med  Kirkens  Lære, 
thi  vi  har  altid  betragtet  Ofringen  af  Dyrene  som  ude  af 
Stand  til  i  sig  selv  at  vinde  Tilgivelse  for  Folket,  men  som  en 
Skygge  og  et  Forbillede  af  Ofringen  af  Guds  Son. 

(Juvenile  Instructor). 


Lad   de  Hovmodige  beskæmmes,  thi  uden  Skjel  have   de 
forurettet  mig,  men  jeg  vil  grunde  paa  dine  Befalinger. 

Din  Trofasthed  varer  fra  Slægt  til  Slægt;  du  befæstede  Jor- 
den, og  den  stod  fast. 

I  HØST. 

»Og  aldrig  stemmes  en  Sjæl  saa  glad, 
det  være  sig  Mands  eller  Kvindes, 
som  naar  det  dufter  af  Myntens  Blad, 
og  Negene  samles  og  bindes.« 


»Nu  er  det  længe  siden, 

men  end  det  gemmes  i  mit  Sind, 

hvordan  i  Barndomstiden 

den  kære  Rug  kom  ind, 

hvordan  dens  kærnetunge  Top 

ved  Moders  svage  Kræfter 

blev  lagt  i  Lugen  op.« 

Jeppe  Aakjær. 


Vær  en  saadan  Mand  og  lev  et  saadant  Liv,  at  hvis  hver 
Mand  var  en  Mand  som  du,  og  hvert  Liv  var  et  Liv  som 
dit,  vilde  denne  Jord  være  Guds  Paradis. 

Den  forstandiges  Hjerte  kober  Kundskab,  og  de  vises  Øre 
soger  efter  Kundskab.  Salomon. 

Send  Blomsterne  i  Dag!  Naar  din  Ven  er  død,  kan  han 
ikke  takke  dig.  I  Dag  kan  han.  Send  dem  nu. 

